César Montes

César Jasib Montes Castro (sündinud 24. veebruaril 1997 Hermosillos) on Mehhiko jalgpallur, kes mängib keskkaitsjana Mehhiko kõrgliiga klubis Monterrey ja Mehhiko jalgpallikoondises.

Ta liitus Monterreyga 2014. aastal ja debüteeris klubi põhimeeskonnas 2015. aastal. 2015–16 kevadhooajal valiti ta Mehhiko kõrgliiga hooaja sümboolsesse koosseisu. 2019. aastal võitis ta Monterreyga CONCACAF-i Meistrite Liiga.

Debüüdi Mehhiko jalgpallikoondises tegi Montes 2017. aasta CONCACAF Gold Cupi alagrupimängus Jamaica vastu. Ta võitis Mehhiko koondisega 2019. aasta CONCACAF Gold Cupi. 2016. aasta suveolümpiamängude jalgpalliturniiril kuulus ta Mehhiko olümpiameeskonda.

Saavutused 
Monterrey
Liga MX: Apertura 2019
Copa MX: Apertura 2017
CONCACAF-i Meistrite Liiga: 2019

Mehhiko jalgpallurid
CF Monterrey mängijad
Sündinud 1997